Diari Oficial de la Generalitat Valenciana


Sumari del DOGV 3561, del 16-08-1999 (1999/6914)

Acord d'1 de juliol de 1999 de la Comissió Territorial d'Urbanisme de Castelló, relatiu a la modificació puntual número 2 de les Normes Subsidiàries de Planejament del municipi de Montán.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3561

Data del DOGV
:   16-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6914


Data del document
:   01-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montán
    * pla d'urbanisme

Acord d'1 de juliol de 1999 de la Comissió Territorial d'Urbanisme de Castelló, relatiu a la modificació puntual número 2 de les Normes Subsidiàries de Planejament del municipi de Montán. [1999/6914]
  
Vista la modificació puntual número 2 de les Normes Subsidiàries de Planejament del municipi de Montán, i de conformitat amb els següents
  
Antecedents
  
Primer
  
El ple de l'Ajuntament de Montán va acordar sotmetre a informació al públic la modificació el 13 de gener de 1999, cosa que es va dur a terme mitjançant anuncis publicats en el periòdic Mediterráneo en data 9 de febrer de 1999 i en el Diari Oficial de la Generalitat Valenciana núm. 3.217 de data 3 de març de 1999.
  
Transcorregut el període d'informació al públic, durant el qual no es va produir cap al·legació, va quedar aprovada provisionalment la modificació el 12 d'abril de 1999.
  
Segon
  
El projecte de modificació està compost de memòria justificativa i plans.
  
Tercer
  
 L'objecte del projecte és corregir el traçat de la travessia emmarcada al carrer Nou Accés del municipi de Montán.
  
El vial té un ample de 6 m i acaba en una placeta per a facilitar el canvi de sentit en la circulació dels vehicles.
  
Aquesta travessia del carrer Nou Accés està disposada en l'actualitat de forma que secciona en dues parts una bossa de sòl qualificat com a «Residencial d'ús extensiu» que queda delimitada pel carrer Nou Accés i el límit del sòl urbà. Les parts seccionades per aquesta travessia tenen una profunditat respecte d'aquest carrer desproporcionada, ja que el sector que disposa de dues façanes (una al carrer Nou Accés i una altra a la travessia al·ludida) té una profunditat mitjana de 16 m, i en canvi la que sols presenta façana a la travessia té una profunditat de 30 m.
  
Per això, és pel que es pretén corregir el traçat de la travessia, per a fer-la discórrer de forma que repartesca d'una manera més equilibrada les profunditats edificatòries dels dos sectors de sòl residencial que queden als seus costats.
  
Fonaments de dret
  
Primer
  
La tramitació ha estat correcta, de conformitat amb el que estableixen els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Segon
  
La documentació està completa, als efectes del que disposa l'article 27 de la LRAU.
  
Tercer
  
La modificació puntual núm. 2 de les Normes Subsidiàries de Montán suposa una correcció en la travessia del carrer Nou Accés per a fer-la discórrer de forma que repartesca d'una manera més equilibrada les profunditats edificatòries dels dos sectors de sòl residencial d'ús extensiu que queden als seus costats.
  
Quart
  
 De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme
  
 acorda
  
Aprovar definitivament la modificació puntual núm. 2 de les Normes Subsidiàries de Planejament de Montán.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.